Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14, 152/14, 7/17, 68/18, 98/19, 64/20, 151/22, 155/23 i 156/23), Zakona o radu (NN 93/14, 127/17, 98/19, 151/22, 46/23 i 64/23), članka 13. Pravilnika o radu Osnovne škole ,,Eugen Kumičić'' Rijeka te članaka 6. i 7. Pravilnika o postupku zapošljavanja te procjeni i vrednovanju kandidata za zapošljavanje Osnovne škole ,,Eugen Kumičić'' Rijeka, Osnovna škola Eugen Kumičić, Franje Čandeka 40, 51000 Rijeka, zastupana po ravnateljici mr.sc. Ani Anić Opašić,  dana  7. listopada 2026. godine raspisuje 

N A T J E Č A J
za zasnivanje radnog odnosa na radno mjesto
                                                     
- UČITELJ - učitelj koji obavlja poslove učitelja hrvatskoga jezika (m/ž) 
- 1 izvršitelj m/ž - na neodređeno nepuno radno vrijeme od 27 sati ukupnog tjednog radnog vremena, uz uvjet probnog rada u trajanju od šest (6) mjeseci.

UVJETI: Opći uvjet za zasnivanje radnog odnosa sukladno općim propisima o radu i posebni uvjeti propisani čl. 105. Zakona o odgoju i obrazovanju u osnovnoj i srednjoj školi (NN 87/08, NN 86/09, NN 92/10, NN 105/10-ispr., 90/11,  NN 5/12, NN 16/12, 86/12, 94/13, 136/14-RUSRH, 152/14, 7/17, 68/18, 98/19, 64/20, 151/22, 155/23 i 156/23) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 6/19 i 75/20).
Radni odnos u školskoj ustanovi ne može zasnovati osoba za koju postoje zapreke iz čl. 106. Zakona o odgoju i obrazovanju u osnovnoj i srednjoj školi (NN 87/08, NN 86/09, NN 92/10, NN 105/10-ispr., 90/11,  NN 5/12, NN 16/12, 86/12, 94/13, 136/14-RUSRH, 152/14, 7/17, 68/18, 98/19, 64/20, 151/22, 155/23 i 156/23).
Uz vlastoručno potpisanu prijavu na natječaj, kandidati su dužni priložiti: 
1. životopis
2. dokaz o stečenoj stručnoj spremi
3. dokaz o državljanstvu
4. uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, s naznakom roka izdavanja i ne starije od dana objave natječaja
5. elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje

Na natječaj se mogu ravnopravno prijaviti osobe oba spola u skladu sa Zakonom o ravnopravnosti spolova (NN 82/08 i 69/17), a izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

Urednom prijavom smatra se prijava koja sadrži sve podatke i priloge navedene u natječaju. 
Nepotpune i nepravodobne prijave neće se razmatrati.
Tražena dokumentacija dostavlja se u neovjerenoj preslici, a prije zaključenja ugovora o radu, odabrani kandidat dužan je dostaviti na uvid izvornike dokumenata ili preslike ovjerene od strane javnog bilježnika sukladno Zakonu o javnom bilježništvu (NN 78/93, 29/94, 162/98, 75/09, 120/16 i 57/22).

Kandidati koji se pozivaju na pravo prednosti pri zapošljavanju prema posebnim propisima, dužni su u prijavi na natječaj pozvati se na to pravo, priložiti sve dokaze o ispunjavanju traženih uvjeta i sve dokaze o priznatom statusu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s čl. 102. st. 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21 i 156/23), dužni su uz prijavu, pored dokaza o ispunjavanju traženih uvjeta dostaviti i dokaze propisane člankom. 103. stavkom. 1. Zakona o hrvatskim braniteljima iz Domovinskog rata i članovima njihovih obitelji, koji su navedeni na mrežnoj stranici Ministarstva hrvatskih branitelja (poveznica:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidati koji se pozivaju na pravo prednosti u skladu s čl. 48. st. 1.-3. Zakona o civilnim stradalnicima iz Domovinskog rata (NN 84/21, 13/26) dužni su uz prijavu dužni su uz prijavu, pored dokaza o ispunjavanju traženih uvjeta dostaviti i dokaze iz članka 49. stavka 1. Zakona o civilnim stradalnicima iz Domovinskog rata koji su navedeni na mrežnoj stranici Ministarstva hrvatskih branitelja (poveznica:
https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidati koji se pozivaju na pravo prednosti sukladno odredbi čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) dužni su uz prijavu na natječaj, priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom. 
Kandidati koji se pozivaju na pravo prednosti sukladno odredbi čl. 48. f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19) dužni su uz prijavu na natječaj, pored dokaza o ispunjavanju traženih uvjeta, dostaviti svu propisanu dokumentaciju prema navedenom Zakonu.
Kandidat koji je stekao obrazovnu kvalifikaciju izvan Republike Hrvatske dužan je dostaviti isprave kojima dokazuje priznavanje  inozemne obrazovne kvalifikacije i kojom se ostvaruje pravo na pristup i obavljanje regulirane profesije.

Kandidat prijavom na natječaj daje izričitu privolu za prikupljanje i obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka, sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN 42/18).

Kandidati koji su pravodobno dostavili potpunu prijavu sa svim prilozima odnosno ispravama kojima dokazuju da ispunjavaju uvjete natječaja bit će pozvani na procjenu odnosno testiranje prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole ,,Eugen Kumičić''.
Ako kandidat ne pristupi procjeni odnosno testiranju smatra se da je odustao od prijave na natječaj i više se ne smatra kandidatom u natječajnom postupku.

Područja provjere, pravni i drugi izvori te uputa za pripremu kandidata za testiranje kao i vrijeme i mjesto održavanja testiranja bit će objavljeni najmanje pet (5) dana prije održavanja testiranja na mrežnoj stranici školske ustanove putem poveznice: https://os-ekumicic-ri.skole.hr/natjecaji-za-radno-mjesto/. 

Obavijest o ishodu natječajnog postupka objavit će se na mrežnim stranicama škole putem poveznice: https://os-ekumicic-ri.skole.hr/natjecaji-za-radno-mjesto/ ).

Navedenom objavom rezultata natječaja smatrat će se da su svi kandidati obaviješteni te im se pojedinačne obavijesti neće dostavljati. Iznimno od navedenog, ako se na natječaj prijavi kandidat ili kandidati koji se pozivaju na pravo prednosti pri zapošljavanju prema posebnim propisima sve se kandidate obavještava istim tekstom obavijesti o rezultatima natječaja pisanom poštanskom pošiljkom, pri čemu se kandidate koji se pozivaju na pravo prednosti pri zapošljavanju prema posebnim propisima obavještava pisanom preporučenom poštanskom pošiljkom s povratnicom.

Natječajna dokumentacija dostavlja se neposredno ili poštom na adresu škole: Osnovna škola ,,Eugen Kumičić'', 51000 Rijeka, Franje Čandeka 40, s naznakom „ZA NATJEČAJ: UČITELJ HRVATSKOGA JEZIKA.

[bookmark: _GoBack]Rok za dostavu prijava na ovaj natječaj je osam (8) dana od dana objave ovog natječaja na mrežnim stranicama i oglasnoj ploči Hrvatskog zavoda za zapošljavanje te mrežnim stanicama i oglasnoj ploči Osnovne škole ,,Eugen Kumičić'' Rijeka.

Povrat natječajne dokumentacije izvršit će se na zahtjev kandidata, koji treba navesti u tekstu prijave.
____________________________________________________ 
Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stanicama i oglasnoj ploči školske ustanove 7. listopada 2026. godine.


KLASA:       112-01/26-01/20
URBROJ:    2170-1-53-01-26-2
Rijeka,        7. listopada 2026.

							                        Ravnateljica:

								___________________
							                mr. sc. Ana Anić Opašić
